kardosdrur/scandi-wiki huggingface dataset:
Súsanna Tórgarð

Súsanna Tórgarð (født 12. marts 1959) er en færøsk skuespiller, teaterinstruktør, manuskriptforfatter, oversætter og lærer. Hun blev uddannet folkeskolelærer i 1986. I 1990 afsluttede hun en 2-årig skuespilleruddannelse fra Tidens Teater i Århus. Hun har også taget en 3-årig uddannelse som underviser i  alexanderteknik fra Alexanderskolen i København i perioden 2001 til 2004. Hun har arbejdet som professionel skuespiller siden 1990. Súsanna Tórgarð er datter af Axel Tórgarð og barnebarn af H.C.W. Tórgarð. Hendes søskende Ria Tórgarð og Hans Tórgarð er også skuespillere.

Karriere

Skuespiller i teater 
NordOst - Torsten Buchsteiner, Tjóðpallurin, 2008
Náttarherbergið - Maxim Gorkij, Tjóðpallurin, 2007
Café Grugg - Tjóðpallurin, 2007
Limbo - Margareta Garpes, Tjóðpallurin, 2006
Móðir sjeystjørna - William Heinesen/ Egi Dam, Gríma, 2000
Várkabarett - Gríma, 1999
Rumbul í Húsi - Gríma, 1998
Dreymur Jóansøkunátt - William Shakespeare, Gríma, 1998
Oliver Twist - Charles Dickens, Gríma, 1997
Á Krabbasvalanum - Marianne Goldman, Gríma, 1997
Húsið hjá Bernardu Alba - Lorca, Gríma, 1995
Góða Jelena - Ludmila Razumoskaja, Gríma, 1994
Royndin - Egi Dam, variatiónir yvir Nólsoyar Páll - Gríma, 1993
Glataðu spælimennirnir - Eyðun Johannessen/J. Ljunggren, Gríma, 1993
Ferðin til heimsins enda - Olga G. Árnadóttir Gríma, 1992
Sjeynda boð: Stjal eitt sindur minni - Dario Fo, Gríma, 1991
Kraddarin - Súsanna Tórgarð/Birita Mohr, Gríma, 1990

Instruktør 
Myrkursins børn 2013
Føroyingasøga, 2012, framført av Riu Tórgarð, tónleikur: Edvard Nyholm Debess
Kraddarin 2010 - sett upp við næmingum á Fø. Pædagogskúla
Ólavsøkukabarettin 2008 - Sjónleikarhúsið i Tórshavn
Føroysk Mentannarkvøld i Sjónleikarhúsið i Tórshavn - 2006, 2007, 2008.
Gátuføra Gívurin - Gríma 2001
Hurlivasi á Meiarínum - Gríma 2000
Vitavørðurin - Gríma 1999
Grumma Grimhild - Gríma 1997
Café Grugg - Gríma 1995
Snati - Gríma 1996
Hurlivasi í Lítluvík - Gríma 1992
Øll í Verkfall - Sjónleikarafelagið á Oyrabakka 1991

Manuskriptforfatter 
Kraddarin - sammen med Birita Mohr 1990
Snati - sammen med Kristinu Hansen og Ria Tórgarð 1996
Grumma Grimhild - sammen med Birita Mohr 1997
Fótur í Hosu - sammen med Hans Tórgarð 1999
Myrkursins børn, 2013

Oversættelser 
"Konan sum skrivaði brøv" fra "Talking Heads" efter Alan Benett
Sange til "Ronja Ránsmannsdóttir", sangleg efter Sebastian

Noter

Eksterne links 
Tjóðpallur Føroya

Skuespillere fra Færøerne
Teaterskuespillere fra Færøerne
Teaterinstruktører fra Færøerne
Oversættere fra Færøerne
Manuskriptforfattere fra Færøerne
Lærere fra Færøerne
Personer fra Thorshavn
VM i bandy for kvinder

Verdensmesterskabet i bandy for kvinder er en turnering for kvindelige bandylandshold fra hele verden arrangeret af Federation of International Bandy. Det første mesterskab blev afviklet i 2004, og siden da er mesterskabet blevet afviklet hver andet år, bortset fra en ekstra udgave i 2007.

De seks første VM-titler blev vundet af Sverige foran Rusland, men i 2014 lykkedes det for Rusland at vinde guldmedaljerne for første gang.

Sverige, Rusland, Finland, Norge og USA har deltaget i samtlige VM-turneringer, bortset fra i 2022, hvor Rusland var udelukket på grund af Ruslands invasion af Ukraine kort inden mesterskabet. Canada debuterede i 2006 og har deltaget uafbrudt til og med 2016. Ungarn deltog i 2007 og 2008, mens Kina for første gang var med i 2016. I 2018 debuterede to hold: Estland og Schweiz, mens de nyeste skud på stammen er Japan, der deltog for første gang i 2020, samt Holland og Storbritannien, der debuterede med flotte placeringer som nr. 5 og 6 i 2022.

Resultater

Medaljevindere og værtslande

Medaljefordelingen 2004-2023

Placeringer

Se også 
 VM i bandy
 Bandy World Cup Women

Kilder / eksterne henvisninger 
 

Etableret i 2004
 Kvinder
Sport for kvinder
Australiens Grand Prix

}}
Australiens Grand Prix er et Formel 1-løb som i perioden - blev arrangeret på Adelaide Street Circuit. Fra  og til i dag er løbet blevet arrangeret på Melbourne Grand Prix Circuit.

Vindere af Australiens Grand Prix

Referencer

Eksterne henvisninger 

 Officielle hjemmeside
Jens Henrik Jensen

Jens Henrik Jensen (født d. 6 maj 1963) er en dansk forfatter og journalist. Han er født i Søvind ved Horsens og har taget sin afgangseksamen fra Danmarks Journalist Højskole i Aarhus i 1987.

Jensen debuterede som romanforfatter med spionthrilleren ”Wienerringen” i 1997 og samme år fik han sit gennembrud med ”Kællingen i Kraków” (1997), som er første bind i trilogien om CIA-agenten Jan Jordi Kazanski.
Sidenhen har han udgivet Portland-Trilogien, om kriminalassistent Nina Portland fra Esbjerg. Hans seneste udgivelse ”Lupus” (2018) er fjerde bind i Oxen-serien, som har krigsveteranen Niels Oxen i hovedrollen. Hans forfatterskab bevæger sig genremæssigt mellem krimi, thriller og spændingsroman.

Hans bøger udkommer i 12 lande og særligt i Tyskland har Jensen vundet indpas.

SF Film og Mai Brostrøm og Peter Thorsbo arbejder på manuskriptet over de første tre romaner i Oxen–serien, som skal sendes som en tv–serie over to sæsoner.

Bibliografi

Oxen-serien 
 Gladiator, 2021
 Lupus, 2018
 De frosne flammer, 2016
 De mørke mænd, 2014
 De hængte hunde, 2012

Nina Portland-trilogien 

 Spøgelsesfangen, 2010
 Kulmanden, 2007
 Økseskibet, 2005

Kazanski-trilogien 

 Ulven i Banja Luka, 2002
 Hofnarren i Murmansk, 1999
 Kællingen i Krakow, 1997

Debutroman 

 Wienerringen, 1997

Referencer 

Romanforfattere fra Danmark
Journalister fra Danmark
Faglitterære forfattere fra Danmark
Studenter fra Horsens Statsskole
Møllegade

Møllegade er en gade på Nørrebro i København, der går fra Nørrebrogade i sydvest til Nørre Allé i nordøst. Mosaisk Nordre Begravelsesplads ligger ved den sydlige side af gaden og De Gamles By ved den nordlige side.

Historie 
Gaden er en af de ældste på Nørrebro. Den var oprindelig en del af Jagtvej, der blev etableret kort efter bygningen af Ladegården i 1620 for at give kongelige jagtselskaber en let vej til Store Vibenshus, hvorfra de fulgte Lyngbyvej til Jægersborg Dyrehave eller Frederiksborg Slot i Nordsjælland.

Den sydvestlige del af gaden blev senere kendt som Jødevej, fordi den lå ved den jødiske begravelsesplads. I 1831 var den en af kun tre sidegader til Nørrebrogade. Den nordøstlige del blev kaldt Sandgravsvej efter de sandgrave, der lå hvor De Gamles By nu ligger. Sandet blev blandt andet brugt til at hvidskure gulve med. Gaden fik sit nuværende navn i 1858.

Bygninger og beboere 

I nr. 7 ligger LiteraturHaus, der er et mødested for aspirerende forfattere, kunstnere og andre med interesse for litteratur. Bygningen er en tidligere metodistkirke, Bethania Kirke, der blev opført i 1892 efter tegninger af Henrik Hagemann og Knud Arne Petersen. LiteraturHaus åbnede i april 2005, inspireret af tilsvarende steder i Tyskland. Ved siden af bygningen står Anders Bundgaards bronzestatue Granskende Pige fra 1934. Den forestiller en pige, der læser en runesten og en skriftrulle. Den blev opsat på stedet i 2008.

Mosaisk Nordre Begravelsesplads i nr. 12 blev etableret i 1690'erne. Muren, der adskiller den fra Møllegade, Guldbergsgade og Birkegade, blev bygget i 1873 efter tegninger af Vilhelm Tvede. Begravelsespladsen blev fredet i 1983.

I nr. 26 ligger Det Frie Gymnasium, der lægger vægt på demokrati, alternativ læringsmetoder og kreativitet. Skolen blev grundlagt i 1970 og har ligget i Møllegade siden 1992.

Bygningskomplekset Alderstrøst i nr. 28-30 blev bygget af Håndværkerforeningen for at skaffe betalelige boliger for gamle håndværkere. Nr. 15 og 19 blev opført i 1895 efter tegninger af Thorvald Sørensen. Nr. 17 blev bygget i 1939 af Henning Hansen.

Møllehuset Børnehave i nr. 33 åbnede i 2004. Bygningen blev tegnet af OMC Arkitekter.

Noter

Eksterne henvisninger 

Gader på Nørrebro
Guldbergs Plads

Guldbergs Plads er en plads i Nørrebro i København, der ligger mellem Guldbergsgade, Arresøgade og Tibirkegade. Pladsen fik sit navn i 1915 efter Guldbergsgade, der ligger langs med den vestlige side af pladsen, og som er opkaldt efter forfatter og professor Frederik Høegh-Guldberg. Guldberg opførte en villa ved gaden i begyndelsen af 1800-tallet, mens han var lærer på det nærliggende Blågård Seminarium.

Pladsen blev renoveret i 2015 af landskabsarkitekterne 1:1 Landskab. Den førhen noget øde plads huser nu en aktivitetsplads, der lægger op til fysisk udfoldelse for både børn og voksne. Det mest bemærkelsesværdige træk ved pladsen er en klatreskov bestående af blå pæle på en lille bakke. De blå pæle blev valgt for at få stedet til at se smukt ud, også når det ikke blev brugt.

Noter

Eksterne henvisninger 

Torve og pladser i København
Gader på Nørrebro
Et Portræt

Et Portræt er debutalbummet fra den danske sanger og satiriker Niels Hausgaard. det blev udgivet i 1973, og indeholder "Først En Halv Time På Den Ene Side Så En Halv Time På Den Anden", der er en af Hausgaards mest kendte sange.

Spor 
 "Udmønstrings Vals" - 2:58
 "Gamle Johansen" - 1:10
 "Cykelstyrt" - 1:28
 "Indignation" - 1:12
 "Minder Ved Havnen" - 5:00
 "Skomaleren" - 2:02
 "Skadeungen" - 2:37
 "Barnepigen" - 1:53
 "Familieliv" - 1:45
 "Først En Halv Time På Den Ene Side Så En Halv Time På Den Anden" - 1:45
 "Ungka'l" - 1:50
 "Scooternøglen" - 3:50
 "Hos Tandlægen" - 1:57
 "Ræven" - 1:27
 "Møde Med Tjenesten" - 2:41
 "Søvnløs" - 1:34
 "Sølvbrullupssang" - 2:41

Referencer

Eksterne henvisninger 
Et Portræt  på Discogs

Niels Hausgaard-album
Debutalbum fra 1973
Debutalbum fra Danmark
Rodolph Austin

Rodolph 'Rudy' William Austin (født 1. juni 1985) er en professionel fodboldspiller fra Jamaica. Han er kendt som en hårdt tacklende central midtbanespiller som både kan spille som den offensive midtbanespiller, men også som den defensive. 

Han startede sin karriere i Portmore United, hvor han vandt to Jamaican National Premier League titler og CFU Club Championship. I 2008 skiftede til den norkske klub SK Brann hvor Rodolph Austin tilbragte fire sæsoner før han drog videre til Leeds United i 2012. Her tilbragte Austin tre sæsoner i The Championship, hvor han scorede 8 mål i 101 kampe.
Han spillede fra 2017 til 2021 for Esbjerg fB efter at have spillet to år for Brøndby IF.

Rodolph Austin var kaptajn for det jamaicanske landshold, hvor han debuterede i 2004.

Referencer

Eksterne henvisninger 
 

Fodboldspillere fra Jamaica
Fodboldspillere fra Brøndby IF
Fodboldspillere fra Esbjerg fB
Uni Debess

Uni Debess (født Uni Reinert Debess den 24. november 1979 i Tórshavn) er en færøsk musiker, sangskriver og guitarspiller. 
Han er søn af Per Debess, der var en kendt musiker på Færøerne, specielt i 1970'erne, da han dannede halvdelen af Debess og Petersen duoen. Uni R. Debess gik til musikundervisning i Tórshavnar Musikskole 1999-2001, derefter var han medlem af flere bands. Han blev et kendt navn som blues-musiker på Færøerne i 2005, da han og hans band GoGo Blues vandt den nu nedlagte færøske musik konkurrence Prix Føroyar. Han har samarbejdet musikalsk med sin onkel, Edvard Nyholm Debess, de har bl.a. udgivet et album under navnet Debess Blues Station. Uni Reinert Debess er oldebarn af Nyholm Debess.

Udgivelser

Egne udgivelser 
 "Green", 2016.
 Blue Buzz, 2013.
 "Life Is a Picture", 2012. 
 "Gengi Eg, Yrkingar eftir Nyholm Debess", 2006.

Udgivelser med Debess Blues Station 
 "Debess Blues Station, Live from the dairy (DVD)", 2011.
 Debess Blues Station, 2010. Musikere: Uni Reinert Debess, Edvard Nyholm Debess og andre.

Udgiveler med Crawling Blue 
 The Well, 2009. Musikere: Uni Reinert Debess, Brandur Jacobsen, Eyðun Johannesen og Óli Olsen.

Udgiveler med Go Go Blues 
 "Go Go Blues, Face to Face with the Devil", 2006. Go Go Blues, 2005.

Udgiveler med Headache Blues Treo 
 "Mr. Puffman", 2004. Sanger: Uni Debess.

Noter

Eksterne links 

Musikere fra Færøerne
Sangere fra Færøerne
Komponister fra Færøerne
Personer fra Thorshavn
Jacqueline Bisset

Winifred Fraser Jacqueline Bisset (født. 13. september 1944 i Weybridge, Surrey, England) er en engelsk filmskuespiller.

Filmografi 
 Casino Royale (1967)
 Bullitt (1968)
 Den amerikanske nat (1973)
 Murder on the Orient Express (1974)
 The Deep (1977)
 Backstabbing for beginners (2017)

Eksterne henvisninger 

 

Skuespillere fra England
Modeller fra England
Briter i 1900-tallet
Briter i 2000-tallet
Bahrains Grand Prix

Bahrains Grand Prix blev for første gang arrangeret på Bahrain International Circuit i 2004. Siden da har det været en del af Formel 1-kalenderen hver sæson bortset fra 2011, hvor at det var aflyst som resultat af politiske uroligheder i landet.

Vindere af Bahrains Grand Prix

Eksterne henvisninger 

 Officielle hjemmeside
Kinas Grand Prix

Kinas Grand Prix er et Formel 1-løb som arrangeres på banen Shanghai International Circuit i Shanghai, Kina. Banen er designet af Hermann Tilke og kan huse op til 200.000 tilskuere. Kinas første Formel 1-løb, som blev arrangeret i , blev en stor succes og et indholdsrigt løb, hvor Ferrari-køreren Rubens Barrichello vandt med kun ét sekunds forspring til Hondas britiske kører Jenson Button.

Vindere af Kinas Grand Prix

Eksterne henvisninger 
 Officielle hjemmeside
Ruslands Grand Prix

Ruslands Grand Prix (, ) er et Formel 1-løb som bliver kørt på Sochi Autodrom i Sotji ved kysten af Sortehavet i Rusland. Det første løb blev kørt 12. oktober 2014, og var det første Formel 1-løb i Rusland nogensinde.

Vindere af Ruslands Grand Prix 

Løb markeret med rosa baggrund var ikke en del af Formel 1-verdensmesterskabet.

Eksterne henvisninger
Guldbergsgade

Guldbergsgade er en gade på Nørrebro i København, der går i en kurve fra Sankt Hans Torv til Tagensvej. Undervejs passerer den Mosaisk Nordre Begravelsesplads og De Gamles By. Ved den nordlige del ligger Guldbergs Plads, der efter en renovering i 2015 huser en landskabeligt udformet legeplads.

Gaden hed tidligere Barkmøllevej efter Garvernes barkmølle, der lå ved gaden ved Sankt Hans Torv. Gaden fik sit nuværende navn i 1858 efter forfatter og professor Frederik Høegh-Guldberg. Guldberg opførte en villa ved gaden i begyndelsen af 1800-tallet, mens han var lærer på det nærliggende Blågård Seminarium.

Bygninger og beboere 

I nr. 29F ligger Empire Bio i en tidligere industribygning. Den blev ombygget til sit nuværende formål af arkitektfirmaet CEBRA. KEA - Københavns Erhversakademis Guldbergsgade-campus, også kendt som Empire Campus, ligger ved siden af biografen på en grund mellem Guldbergsgade, Mimersgade, Nørrebrogade og Peter Fabers Gade. Det blev etableret i 2011-2013 og har delvist til huse i et kompleks af gamle industribygninger, der blev ombygget til deres nuværende formål af Bertelsen & Scheving Arkitekter.

Ved siden af biografen ligger også den 1.000 m² store italienske restaurant og delikatesseforretning Bæst. Den drives af kokken Christian Puglisi, der også står bag Restaurant Relæ i den nærliggende Jægersborggade.

Karreen Guldbergsgade 72-82/Sjællandsgade/Fensmarksgade/Tibirkegade er fra 1921 og blev opført efter tegninger af Axel Preisler.

Folkeskolen Guldberg Skole ligger trods navnet ikke ved Guldbergsgade men lidt derfra ved Sjællandsgade om end med adressen Stevnsgade 38. I september 2011 indviedes en ny plads foran skolen med det uofficielle navn Guldberg Byplads.

Andet 
Guldbergsgade har været genstand for trafiksanering, men lukningen af Nørrebrogade for biler har øget trafikken i mange sidegader, og yderligere initiativer er derfor planlagt i 2016.

I 2015 sendte DR1 dokumentaren Marta og Guldsaksen, der fulgte livet hos og omkring en frisør i Guldbergsgade 59.

Noter

Eksterne henvisninger 

Gader på Nørrebro
Harmsdorf (Lauenburg)

Harmsdorf er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Harmsdorf ligger få kilometer vest for Ratzeburg ved Bundesstraße 208.

Eksterne kilder/henvisninger 

 Kommunens side på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Hollenbek

Hollenbek er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Hollenbek ligger ca. 8 kilometer sydøst for Mölln og 11 kilometer syd for Ratzeburg. Den grænser mod syd til delstaten Mecklenburg-Vorpommern.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Mads Andreas Jacobsen

Mads Andreas Jacobsen (født 17. september 1891 i Tórshavn, død 31. maj 1944 i Tórshavn) var en færøsk bibliotekar, forfatter og politiker (SF).

Han tog præliminæreksamen i 1907 og studentereksamen i 1910, hvorefter han studerede matematik, fysik, kemi og astronomi ved Københavns Universitet, men aflagde aldrig eksamen. Han underviste derefter i realfag ved Tórshavns realskole og lærerseminarium 1914–19.

I 1919 fik han af Lagtinget til opgave at organisere Færøernes bibliotekvæsen, og han studerede derfor bibliotekvæsen i Danmark 1919–20. Jacobsen var derefter bibliotekar ved Færø Amts Bibliotek fra 1921 og frem til sin død. Fra 1928 var han også bestyrelsesformand i Færøernes Museumsforening og direktør ved Færøernes Museum.

Han var borgmester i Tórshavn fra 1933 til han afgik ved døden i 1944, valgt for Framburðsfelagið. Han var valgt til Lagtinget fra Suðurstreymoy 1936–40, og tilhørte venstrefløjen af Sjálvstýrisflokkurin, der stod i opposition til Jóannes Patursson. Ved partisplittelsen i vinteren 1939/40 gik Framburðsfelagið ind i Fólkaflokkurin, mens Jacobsen blev i Sjálvstýrisflokkurin, som opstillede egen liste ved kommunalvalget i Tórshavn i 1940.

Han var bestyrelsesformand for litteraturtidsskriftet Varðin 1918–1934, og udgav bladet Jól í Føroyum sammen med avisredaktør Poul Niclasen 1930–1938. Jacobsens eget litterære arbejde omfattede nogle noveller og digte, men bestod hovedsagelig af udgivelser, skolebøger og sagprosa om færøsk litteratur. I 1928 udgav han sammen med Christian Matras en færøsk-dansk ordbog. Tórshavnar kommuna har uddelt Mentanarvirðisløn M. A. Jacobsens, der anses som en af Færøernes fremmeste litteratur- og kulturpriser, på Jacobsens fødselsdag siden 1958.

Bibliografi 
 1916 – Roknibók, medforfatter.
 1920 – Rættskrivingarreglur.
 1921 – Úr bókmentasøgu okkara.
 1924 – Talvbókin.
 1928 – Føroysk-donsk orðabók, med Christian Matras.
 1929 – Føroya Amts Bókasavn. Minningarrit.
 1933 – Havnar telvingarfelag.
 1934 – Føroyskur skaldskapur í úrvali, med Christian Matras og Hans A. Djurhuus.
 1939 – Lesibók, 2. partur, medforfatter.

Noter 

Borgmestre fra Færøerne
Lagtingsmedlemmer fra Færøerne
Personer fra Thorshavn
Lærere fra Færøerne
Faglitterære forfattere fra Færøerne
Bibliotekarer fra Færøerne
Yas

Yas er en kunstig ø i Abu Dhabi i de Forenede Arabiske Emirater. Fra nord til syd er den 7,7 kilometer lang, og er 6,2 km på det bredeste sted. Den dækker et areal på 25 km2.
 
På øen ligger blandt andet den store racerbane og motorsportsanlæg Yas Marina Circuit, hvor der siden  er blevet kørt Formel 1-løbet Abu Dhabis Grand Prix. Verdens største indendørs forlystelsespark, Ferrari World, ligger også på Yas.

Eksterne henvisninger 

 Yas' officielle hjemmeside

Abu Dhabi
Øer
Åsjordet Station

Åsjordet Station (Åsjordet stasjon) er en metrostation på Kolsåsbanen på T-banen i Oslo. Stationen blev oprettet sammen med banen mellem Jar og Sørbyhaugen 15. juni 1942. 

Da Kolsåsbanen blev opgraderet til metrostandard, var stationen lukket fra 1. juli 2006 til 18. august 2008. Derefter var den midlertidig endestation, indtil den næste stykke til den nye Bjørnsletta Station stod færdig 17. august 2010.

Navnet Åsjordet stammer fra 1700-tallet og bruges også om en vej ved stationen. Åsjordet ligger i kvarteret Ullernåsen.

Eksterne henvisninger 

T-banestationer i Oslo
Etableret i 1942
Ullernåsen Station

Ullernåsen Station (Ullernåsen stasjon) er en metrostation på Kolsåsbanen på T-banen i Oslo. Stationen blev oprettet sammen med banen mellem Jar og Sørbyhaugen 15. juni 1942. Da Kolsåsbanen blev opgraderet til metrostandard, var stationen lukket fra 1. juli 2006 til 18. august 2008.

Ullernåsen Station ligger ved Kolsåsbanens bro over Mærradalen, den største og højeste jernbanebro i Oslo. Broen er ofte blevet benyttet som ulovlig genvej om natten af unge i kvarteret, og der er sket flere dødsulykker her.

Eksterne henvisninger 

T-banestationer i Oslo
Etableret i 1942
Montebello Station

Montebello Station (Montebello stasjon) er en metrostation på Kolsåsbanen på T-banen i Oslo. Stationen betjener Radiumhospitalet, der ligger 400 meter sydvest for stationen. Navnet Montebello kommer fra landstedet Montebello ("Det vakre fjellet") på Montebelloveien 24, bygget i 1830.

Stationen blev oprettet sammen med banen mellem Jar og Sørbyhaugen 15. juni 1942. I 1995 blev Kolsåsbanen og de øvrige vestlige T-baner forbundet med de østlige T-baner. På Kolsåsbanen benyttedes imidlertid køreledninger, mens man i øst benyttede strømskinne, så der måtte skiftes mellem de to systemer på Montebello Station fra 1995 til 2006.

1. juli 2006 blev det meste af Kolsåsbanen fra Montebello og udad lukket for opgradering til metrostandard. Til at begynde med fungerede Montebello som midlertidig endestation indtil 31. juli 2006. Fra 20. august 2006 til 31. maj 2008 blev den i stedet erstattet af den midlertidige Husebybakken Station, der lå nogle hundrede meter længere mod øst, i retning mod Røabanen. Montebello blev genåbnet 18. august 2008 sammen med det første stykke af banen til Åsjordet.

Opgraderingen betød at stationen fik længere perroner, der kan tage tog mod seks vogne mod før tre. Desuden blev den hidtidige overskæring i niveau fjernet og erstattet af en bro. Endelig blev køreledningerne erstattet af strømskinner, så systemskiftet på stationen kunne bortfalde.

Eksterne henvisninger 

T-banestationer i Oslo
Etableret i 1942
SPECTRE (James Bond)

SPECTRE (også stavet som S.P.E.C.T.R.E.) er en fiktiv kriminel organisation som kan findes i Ian Flemings bøger om den britiske agent James Bond. 

Navnet er en forkortelse af SPecial Executive for Counter-intelligence, Terrorism, Revenge and Extorsion ('Specialgruppen for kontraspionage, terrorisme, hævn og afpresning'). 

S.P.E.C.T.R.E. ledes af den karismatiske superskurk Ernst Stavro Blofeld. Organisationen er bygget op i celler og Emilio Largo var efter sigende næstkommanderende. Hver celle består af tre til seks personer rekrutteret fra forskellige forbryder- og hemmelige organisationer såsom Gestapo, Unione Corse, SMERSH og Mafiaen) . I bogen Thunderball er hovedkvarteret placeret i Paris. I On Her Majesty's Secret Service holder organisationen til på bjerget Piz Gloria i Schweiz.

Organisationen introduceres for første gang i bogen Thunderball fra 1961. I filmene om James Bond er organisationen allerede med i den første film Dr. No (1962). Organisationen optræder i adskillige Bond-film og forsvinder aldrig helt før i For Your Eyes Only da Bond skaffer sig af med Blofeld ved at tippe ham ned i en stor fabriksskorsten.

Den 4. december 2014 blev det bekræftet at den 24. film om James Bond (fra EON Productions) ville få titlen Spectre. Filmen havde premiere i 2015.

Eksterne henvisninger 
 mjnewton: Blofeldt 
 jamesbond.wikia.com: SPECTRE

James Bond-skurke
Fiktive organisationer
Abu Dhabis Grand Prix

Abu Dhabis Grand Prix er et Formel 1-løb, der siden  er blevet kørt på Yas Marina Circuit, Yas i Abu Dhabi.

Historie 
I juni 2008 annoncerede Fédération Internationale de l'Automobile (FIA), at de Forenede Arabiske Emirater fra 2009-sæsonen skulle afholde årets sidste løb i Abu Dhabi. Det første løb i Abu Dhabi blev også det første løb i Formel 1's historie, hvor starten af løbet skete i dagslys, og sluttede efter mørkets frembrud. 

Flyselskabet Etihad Airways har fra starten været navnesponsor af løbet.

Vindere af Abu Dhabis Grand Prix

Eksterne henvisninger 

 Formula 1 Etihad Airways Abu Dhabi Grand Prix